FOTO Agerpres

ACTUALIZARE 00.05. Protestatarii s-au întors la Universitate, locul de unde, în urmă cu şase ore, au plecat.

Oamenii spun că vor reveni în stradă până când lucrurile se vor rezolva, iar autorităţile îşi vor asuma responsabilitatea.





ACTUALIZARE 23.15. Mii de oameni sunt la Patriarhie. Oamenii strigă şi huiduie, nemulţumiţi de modul în care Biserica a tratat tragedia din Colectiv.

ACTUALIZARE 22.25. La Primăria sectorului 4 sunt efective de jandarmi, dar şi angajaţi ai unei firme de securitate, pregătite să asigure ordinea atunci când protestatarii vor ajunge acolo. Au închis porţile şi protejează clădirea.

Se întreabă ce vor face protestatarii după ce vor pleca de acolo: dacă vor merge la Colectiv sau se vor întoarce la Universitate.

ACTUALIZARE 22.15. Mii de oameni sunt la Parlament, în Piaţa Constituţiei. Alte câteva mii încă sunt pe Calea Victoriei.

FOTO: Protestul din Bucureşti, văzut din dronă - Roland Ion

ACTUALIZARE 21.55. Oamenii au plecat spre Parlament.

ACTUALIZARE 21.27. Mii de protestatari au ajuns la Ministerul de Interne, stau în genunchi şi ţin un moment de reculegere.

ACTUALIZARE 20.53. Protestatarii pleacă spre Ministerul de Interne.

ACTUALIZARE 20.35. Aproximativ 1.500 de oameni protestează şi la Braşov.

Piedone nu uita, te așteaptă DNA! #Piedone #Oprea #colectiv #Brasov #coruptiaucide Posted by Mihai Codruț Nanu on 3 Noiembrie 2015





ACTUALIZARE 20.25. Au fost mobilizate mai multe efective de jandarmi pentru a menține ordinea publică pe parcursul manifestării.

"Mai mulți negociatori ai Jandarmeriei discută cu unii dintre liderii acestei adunări și vom încerca să aflăm intenția lor și finalitatea acestei manifestări. Nu este o adunare publică organizată, cu o coerență în activitate, sunt mai multe grupuri, este o adunare eterogenă și vom încerca să adaptăm dispozitivele noastre de protecție ca să asigurăm măsurile de ordine publică", a declarat Georgian Enache, purtătorul de cuvânt al instituției la un post de televiziune.

Foto Facebook Călin Gheorghe, din studioul live al Radio TANANANA

ACTUALIZARE 20.00. În faţa Guvernului se scandează „Nu plecăm până nu plecaţi!”.

Vin în continuare oameni, din zona de nord a Capitalei. Sunt angajaţi ai multinaţionalelor.

Protest cu sufletParintele Francisc Dobos, unul dintre cei mai blanzi oameni pe care ii cunosc. A venit la protestul... Posted by Claudiu Pândaru on 3 Noiembrie 2015

ACTUALIZARE 19.25. Peste 13.000 de oameni sunt în stradă în centrul Capitalei.

#colectiv #solidaritatePeste 10.000 de oameni s-au revarsat pe bd. Magheru, prin Piata Romana si inainte, spre... Posted by Rezistența Urbană on 3 Noiembrie 2015





În Piaţa Victoriei, atmosfera începe să se tensioneze.

Mii de manifestanţi sar şi strigă: „Cine nu sare nu vrea schimbare!”





ACTUALIZARE 19.20. Piaţa Victoriei este blocată.

Cordoane de jandarmi au înconjurat Palatul Victoriei, sunt şi poliţişti de la Rutieră care dirijează maşinile.

Vin oameni nu doar dinspre Piaţa Universităţii, ci şi dinspre nord. Vin tineri în mare parte.

Protestatarii aplauda masina pompierilor! Imaginile merita distribuite. Posted by Claudiu Pândaru on 3 Noiembrie 2015

Un moment emoţionant a fost când oamenii au trecut pe lângă o maşină de pompieri, pe care i-au numit „salvatori” şi i-au aplaudat minute în şir.





ACTUALIZARE 19.10. Oamenii au plecat din Piaţa Universităţii spre Guvern.

Sunt aplaudaţi de cei pe lângă care trec şi de şoferi.

FOTO: Teodor Tiţă / incentru.ro

"Ieşiţi din casă dacă vă pasă", strigă miile de oameni.

Nu se mai circulă pe bulevardul Magheru, sunt forţe importante ale poliţiştilor rutieri în intersecţia de la Piaţa Romană. Nici de la Piaţa Romană până la Piaţa Victoriei nu se mai circulă.

FOTO: Teodor Tiţă / incentru.ro

Au fost mobilizate şi forţe către primăria sectorului 4, în cazul în care manifestanţii vor merge acolo.

Între timp, în continuare se adună oameni în Piaţa Universităţii.

Şirul de oameni se întinde de la Universitate la Piaţa Romană.

Oamenii au fluiere, bannere, steaguri şi strigă „Jos Oprea!”, „Jos Piedone!”, „Jos Ponta!”.

Oamenii s-au adunat încă de la ora 18.00 la Piaţa Universităţii, în urma unui apel lansat pe Facebook, şi cer demisia celor responsabili pentru tragedia din Colectiv. A fost picătura care a umplut paharul, spun ei.

Oamenii intenţionează să plece în marş spre Piaţa Victoriei, dar încă aşteaptă să se adune şi alte persoane.

Sunt tineri şi vârstnici, care au aprins lumânări, s-au rugat pentru cei care au pierit în incendiul de la Colectiv, au scandat şi s-au arătat revoltaţi de comunicatul emis de Primăria sectorului 4, care anunţa ridicarea unui monument în memoria victimelor din clubul Colectiv.

Foto Facebook

Protestul nu e autorizat, şi, deşi oamenii au ocupat strada, forţele de ordine prezente nu intervin.

Foto Facebook